วันอาทิตย์ที่ 7 มีนาคม 2564
ผนึกความร่วมมือจีนพัฒนาเกษตรอัจฉริยะและอีคอมเมิร์ซเพิ่มศักยภาพเกษตรกร
“เฉลิมชัย” เร่งเครื่องโมเดล "เกษตรผลิต-พาณิชย์ตลาด" ผนึกความร่วมมือจีนพัฒนาเกษตรอัจฉริยะและอีคอมเมิร์ซเพิ่มศักยภาพเกษตรกร ขยายส่งออกด่านใหม่ "ตงชิง-ผิงเสียง" “อลงกรณ์” เผยจีนพร้อมส่งเสริมการลงทุนนิคมอุตสาหกรรมเกษตรอาหารในไทย
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์เปิดเผยภายหลังจากนายหวังลี่ผิง(Mr. Wang Liping)อัครราชทูตที่ปรึกษาฝ่ายเศรษฐกิจและพาณิชย์ประจำสถานเอกอัครราชทูตสาธารณรัฐประชาชนจีนประจำประเทศไทยและคณะเข้าเยี่ยมคารวะที่กระทรวงเกษตรและสหกรณ์ว่าการหารือแลกเปลี่ยนความคิดเห็นในประเด็นความร่วมมือระหว่างไทย-จีนเป็นไปด้วยบรรยากาศที่ดียิ่งได้แก่ความร่วมมือในการพัฒนาศักยภาพของเกษตรกรและผู้ประกอบการ(Entrepreneurship Development)การพัฒนาเกษตรอัจฉริยะ(Smart Farming)ด้วยเทคโนโลยีสมัยใหม่การพัฒนาเส้นทางขนส่งสินค้าทางรถไฟเชื่อมระหว่างไทย-ลาว-จีนและไทย-เวียดนาม-จีนการขยายความร่วมมือด้านตลาดอีคอมเมิร์ซในจีนผ่านแพลตฟอร์มออนไลน์ยักษ์ใหญ่อาทิJD Alibaba (TAPBAO Tmall) LazadaและShopeeเป็นต้น
รวมทั้งความร่วมมือในโครงการนิคมอุตสาหกรรมเกษตรอาหารซึ่งขณะนี้มี8กลุ่มจังหวัดที่เริ่มและอยู่ระหว่างพิจารณาดำเนินการเพื่อรองรับการลงทุนจากผู้ประกอบการจีนเช่นนิคมอุตสาหกรรมอุดรธานีซึ่งขณะนี้มีความคืบหน้าไปแล้วกว่า60%โดยฝ่ายจีนยืนยันพร้อมสนับสนุนการลงทุนในโครงการอุตสาหกรรมเกษตรอาหารและยังเสนอที่จะสนับสนุนการพัฒนาขีดความสามารถของเกษตรกรและผู้ประกอบการเช่นการศึกษาดูงานของผู้นำเกษตรกรไทยในจีนการศึกษาดูงานด้านเกษตรกรอัจฉริยะการสัมมนาการจับคู่ผู้ประกอบการโครงการฝึกอบรมฯลฯและฝ่ายไทยได้นำเสนอโครงการความร่วมมือภายใต้กรอบความร่วมมือแม่โขง–ล้านช้างโดยมีวัตถุประสงค์เพื่อเพิ่มขีดความสามารถด้านการแข่งขันและสร้างความเจริญเติบโตทางเศรษฐกิจรวมทั้งลดช่องว่างทางเศรษฐกิจและส่งเสริมการพัฒนาอย่างยั่งยืนของประเทศสมาชิกลุ่มน้ำโขงและส่งเสริมกระบวนการสร้างประชาคมอาเซียนปัจจุบันกระทรวงเกษตรฯได้รับงบสนับสนุนดำเนินโครงการแล้วทั้งหมด7โครงการในวงเงินราว60ล้านบาทและครั้งล่าสุดเมื่อปี2563ได้เสนอโครงการจำนวน8โครงการโดยกระทรวงเกษตรฯพร้อมให้การสนับสนุนและมีส่วนร่วมในกรอบความร่วมมือนี้และพร้อมที่จะดำเนินงานร่วมกับประเทศสมาชิกทุกประเทศเพื่อให้เกิดผลลัพธ์ที่เป็นประโยชน์ต่ออนุภูมิภาคนี้อย่างเป็นรูปธรรมทั้งนี้จะหารือต่อเนื่องในการประชุมคณะทำงานความร่วมมือด้านการเกษตรไทย–จีนครั้งที่12ซึ่งกระทรวงเกษตรและสหกรณ์มีกำหนดการเป็นเจ้าภาพจัดการประชุมฯในช่วงเดือนมิถุนายน2564ผ่านระบบออนไลน์
นายอลงกรณ์กล่าวว่าจีนเป็นพันธมิตรและคู่ค้าสำคัญโดยเฉพาะสินค้าเกษตรและผลไม้ไทยโดยในปี2563ไทยสามารถส่งออกผลไม้ไปจีนเป็นมูลค่ากว่า6หมื่นล้านบาทแม้จะเผชิญกับสถานการณ์COVID – 19ซึ่งปัจจัยความสำเร็จที่ผ่านมาคือความร่วมมืออย่างดียิ่งระหว่างไทยกับจีนและการทำงานภายใต้โมเดล“เกษตรผลิตพาณิชย์ตลาด”ระหว่างกระทรวงเกษตรฯและกระทรวงพาณิชย์ตามนโยบายร่วมระหว่างนายจุรินทร์ลักษณวิศิษฐ์รองนายกรัฐมนตรีและรัฐมนตรีว่าการกระทรวงพาณิชย์และดร.เฉลิมชัยศรีอ่อนรัฐมนตรีว่าการกระทรวงเกษตรฯตลอดจนการพัฒนาระบบผลิตจนถึงผู้บริโภคด้วยนโยบาย “เกษตรปลอดภัยอาหารปลอดภัย”สร้างความเชื่อมั่นผู้บริโภคด้วยมาตรฐานGAP, GMP, Organic, HalalและQเป็นต้นรวมทั้งคณะกรรมการพัฒนาและบริหารจัดการผลไม้ซึ่งมีดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เป็นประธานได้กำหนดแนวทางบริหารจัดการผลไม้ปี2564 – 2566เพื่อเป็นกรอบในการทำงานเน้นการเทคโนโลยีมากขึ้นในยุค4.0และในสถานการณ์การระบาดของโรคCOVID – 19ตลอดห่วงโซ่การผลิตเพื่อผู้บริโภคได้รับประทานผลไม้ที่มีคุณภาพปลอดภัยและรสชาติอร่อยและได้มีการพัฒนามาตรฐานและคุณภาพผลไม้ไทยอาทิระบบการตรวจสอบย้อนกลับ(Traceability)จากฟาร์มถึงผู้บริโภคการส่งเสริมการตลาดทั้งออฟไลน์และออนไลน์(O2O model)การพัฒนาการอำนวยความสะดวก(Facilitation)บริเวณด่านส่งออก4ด่านได้แก่ด่านโมฮ่านด่านโหยวอี้กวนด่านตงชิงและด่านผิงเสียงขณะนี้กระทรวงเกษตรฯโดยคณะกรรมการโลจิสติกส์เกษตร(Logistic)ที่มีนายนราพัฒน์แก้วทองผู้ช่วยรัฐมนตรีประจำกระทรวงเกษตรเป็นประธานกำลังจัดทำแผนพัฒนาเส้นทางขนส่งทางรถไฟโดยจะเชื่อมระหว่างไทย-ลาว-จีนและไทย-เวียดนาม-จีน
สำหรับสถิติการส่งออกผลไม้สดไปจีนปี2563มีดังนี้ปริมาณรวม1,624,000ตันมูลค่า102,800ล้านบาทโดยผลไม้ที่มีปริมาณการส่งออกไปจีน5อันดับแรกคือ1.ทุเรียน620,000ตันมูลค่า66,000ล้านบาท2.ลำไย378,000ตันมูลค่า14,400ล้านบาท3.มังคุด287,000ตันมูลค่า15,700ล้านบาท4.มะพร้าวอ่อน270,000ตันมูลค่า4,900ล้านบาทและ5.ขนุน22,700ตันมูลค่า400ล้านบาทในส่วนของทุเรียนเป็นผลไม้สดที่จีนนำเข้ามากที่สุดในปี2563คิดเป็น23%ของปริมาณการนำเข้าผลไม้จากต่างประเทศทั้งหมดของจีนโดยไทยเป็นประเทศเดียวในโลกที่จีนอนุญาตให้นำเข้าผลทุเรียนสด
“ประเทศไทยสามารถขยายการส่งออกผลไม้และสินค้าเกษตรผ่านด่านตงซิงและด่านผิงเสียงที่เปิดใหม่ได้ช่วยลดปัญหาและอุปสรรคการขนส่งสินค้าไปจีนและช่วยขยายความร่วมมือการค้าของทั้งสองประเทศและหากสามารถเปิดในรูปแบบGreen laneตรวจปล่อยสินค้าบริเวณด่านการค้าพิเศษและเขตฟรีโซนหนานหนิงจะทำให้การขนส่งผลไม้จากไทยไปจีนเป็นไปอย่างรวดเร็วผู้บริโภคได้รับประทานผลไม้ที่มีคุณภาพจึงได้ขอให้ฝ่ายจีนติดตามความก้าวหน้าการอนุญาตนำเข้าผลไม้ไทยผ่านด่านใหม่หากสามารถเปิดดำเนินการได้โดยเร็วจะลดความแออัดบริเวณด่านโหย่วอี้กวนในช่วงฤดูกาลการส่งออกทุเรียนของปีนี้”นายอลงกรณ์กล่าว
ท้ายที่สุดที่ปรึกษารัฐมนตรีว่าการกระทรวงเกษตรและสหกรณ์ขอขอบคุณฝ่ายจีนที่มาหารือพูดคุยกันในครั้งนี้ซึ่งกระทรวงเกษตรและสหกรณ์จะได้หารือในความเป็นไปได้ในการพัฒนาความร่วมมือของทั้งสองฝ่ายต่อไป